Jere Karalahdelle sakkoja ja pelikielto
Keskiviikko 9.9.2015 klo 19.06 HV:n suomalaispuolustaja kärsii vanhoista synneistään.
Jere Karalahti kärsii kolmen ottelun pelikieltoa. (ROGER VIKSTRÖM)
Ruotsin pääsarjan SHL:n HV 71 kärsii puolustajapulasta, sillä Lawrence Pilutsilla on olkapäävamma. Lisäksi Jere Karalahti on kauden alussa kolmen ottelun pelikiellossa.Karalahti iski viime keväänä viimeisessä puolivälieräottelussa Linköpingiä vastaan Linköpingin tanskalaishyökkääjää Nichlas Hardtia poikittaisella mailalla päähän. Kurinpitovaliokunta langetti Karalahdelle kolmen ottelun pelikiellon ja 10 000 kruunun eli reilun 1 000 euron sakon.Kesällä avioitunut Karalahti on pelikiellossa myös 22. syyskuuta CHL:n ensimmäisessä playoff-ottelussa, jossa HV kohtaa vieraissa tshekkiläisen Trinecin. PEKKA JALONEN pekka.jalonen@Iltalehti.fi - Suomen suurin uutispalveluilmedia.fi